Eksodus 1:17 Die vroedvroue mag die dogters van die Israeliete laat leef. Dogters is vir die Egiptenaars nie ‘n bedreiging nie want hulle het baie minder krag en as daar te min Israelitiese seuns is, moet die dogters wel met Egiptenaars trou. Dit sal beteken dat die Israelitiese volk in die volgende generasies sal verdwyn. Ons sien hier hoe die mag van die sonde mense wil gebruik en nie red nie. Die sondemag is uit op die misbruik van die mens en eerbiedig 'n mens nie as God se beeld nie. Jy word dan 'n onbeskermde konsumpsieartikel.